มิกะ

"*เท่? นั่นก็เป็นจุดสำคัญของเซนฉะโดงั้นสินะ สิ่งที่สำคัญที่สุดในชีวิต ถูกรวมไว้ในเซนฉะโด แต่คนส่วนใหญ่ไม่รู้สึกถึงเรื่องนั้นหรอก*"
―มิกะ
มิกะเป็นหนึ่งในตัวละครเสริมของสาวปิ๊ง ซิ่งแท๊งค์ที่ได้มีโอกาสปรากฎตัวในอนิเมะฉบับภาพยนตร์ นอกจากนี้เธอยังเป็นหัวหน้าหน่วยของโรงเรียนสตรีเคยโซคุอีกด้วย

## เกริ่นนำ

มิกะเป็นหัวหน้าหน่วยของโรงเรียนเคย์โซคุ เธอยังเป็นผู้บังคับการรถถังสัญชาติฟินแลนด์นามว่า **BT-42** ซึ่งก่อนหน้าที่จะก้าวขึ้นมาเป็นหัวหน้าหน่วยตัวเธอนั้นยังเป็นยอดฝีมือแห่งทีมเซนฉะโดอีกด้วย

## ข้อมูลส่วนตัว

มิกะเป็นหญิงสาวที่สูงปานกลางค่อนไปทางสูง เธอมีผมสีน้ำตาลและดวงตาเป็นสีน้ำตาลอ่อน เธอมักจะสวมในหมวกของชาวฟินเเลนด์ *“ไวเนเมยเน่น(väinämöinen)”* พร้อมกับถือเครื่องดนตรีที่ชื่อว่า*คันทาเล่(Kantele)* ติดตัวอยู่เสมอ

## อุปนิสัยของตัวละคร

เธอเป็นคนที่ค่อนข้างสุขุมและเงียบสงบเป็นอย่างมาก และมักจะพูดสำนวนหรือคำกล่าวแปลกๆอยู่เสมอเหมือนกับ**ดาร์จีลิ่ง(Darjeeling)** แต่ต่างกันตรงที่เธอจะไม่อธิบายสิ่งที่เธอพูดออกมา มิกะเป็นคนที่ชอบในความอิสระ นอกจากนี้เธอยังชื่นชอบความสันโดษเป็นอย่างมากอีกด้วย

มีการเปิดเผยข้อมูลใน *drama CD* ในตอนของโรงเรียนเธอเองว่าพวกเธอค่อนข้างจะเป็นคนที่ลักเล็กขโมยน้อยพอสมควร พวกเธอเคยเก็บรถถัง KV-1 ซึ่งได้ทำการยืมมาจาก**ปราฟด้า**เอาไว้แทนที่จะคืนกลับไป นอกจากนี้ในการแข่งที่พวกเธอสู้กับ**ทีมตัวเเทนมหาวิทยาลัย** เธอยังบอกว่าได้ทำการ “ขอยืม” เสบียงมาจากทีมตัวเเทนอีกด้วย (เป็นสาเหตุที่ว่าทำไมพวกเธอถึงได้ออกจากการแข่งไปก่อนที่มันจะจบ) และถ้าหากว่าพวกเธอได้พักเเรมค้างคืนในป่าหรือว่าจะติดเกาะที่ไหนสักแห่ง สิ่งที่มิกะจะทำคือการแอบนำเสบียงของเพื่อนร่วมทีมของเธอมากินในขณะที่เพื่อนของเธอนั้นหลับอยู่

## ภูมิหลังของตัวละคร

มิกะถูกกล่าวถึงใน **OVA ตอนที่ 6** ซึ่งเป็นงานเลี้ยงฉลองของ**โออาไร**ที่ได้รับชับชนะจาก**การแข่งขันเซนฉะโดระดับประเทศครั้งที่ 63**และพวกเธอก็ได้จดหมายรวมถึงของขวัญมามากมาย หนึ่งในนั้นก็คือมิกะนั่นเอง

มิกะปรากฎตัวขึ้นอย่างเป็นทางการตอนต้นของ**อนิเมะฉบับภาพยนตร์** โดยเธอและ**อากิ(Aki)** ได้เข้าร่วมรับชมการแข่งกระชับมิตรระหว่างโรงเรียนโออาไรและ**โรงเรียนจิฮาตัน** พบกับ **โรงเรียนปราฟด้า**และ**โรงเรียนเซนต์ กลอเรียน่า** ก่อนที่จะได้รับคำเชิญจากดาร์จีลิ่งให้เข้าช่วยเหลือโออาไรในศึกที่พบกับทีมตัวแทนมหาวิทยาลัย ซึ่งเธอก็ปรากฎตัวพร้อมกับลูกทีมของเธอ อากิและมิกโกะ และรถถังคู่ใจของพวกเธออีกหนึ่งคัน

เเรกเริ่มพวกเธอได้ประจำการอยู่กับกองกำลังทีมทานโปโปซึ่งมี**นิชิซึมิ มิโฮะ**เป็นหัวหน้ากอง ก่อนที่เธอจะแยกออกมาสังกัดทีมเฉพาะกิจที่จะไปจัดการกับปืนใหญ่อัตราจร **คาร์ล-เกอร์ต(Karl-Gerat 040)** ร่วมกับ **Hetzer**, **CV33** และ **Type 89B** ซึ่งรถถังของมิกะทำหน้าที่ดึงดูดความสนใจของรถถังที่คุ้มกันอยู่ ภายหลังทีมเฉพาะกิจของพวกเธอสามารถจัดการกับคาร์ล-เกอร์ตได้ แต่ก็ต้องแลกกับรถถังของมิกะที่ไม่สามารถสู้ต่อไปได้เช่นกัน

ตัวเธอและลูกทีมของเธอไม่ได้อยู่จนจบการแข่งในตอนท้ายที่สุด

## คำกล่าวสำคัญ

สายสัมพันธ์ของผู้คนสำคัญก็จริง แต่ความสันโดษเองก็สำคัญเช่นกัน

## เกร็ดความรู้เพิ่มเติม

* พฤติกรรมการลักขโมยของเธอนั้นเปรียบได้กับทหารของฟินเเลนด์ในช่วงสงครามฤดูหนาว(Winter war) ซึ่งทหารของฟินแลนด์ได้ยึดอุปกรณ์ของโซเวียตมาเป็นจำนวนมาก จึงไม่ต้องเเปลกใจเลยว่าอุปกรณ์กว่าครึ่งเป็นของโซเวียต
* ดูเหมือนว่าเธอจะลำบากใจหากว่าบนหัวของเธอไม่มีหมวกใบโปรดอยู่ แต่ถึงอย่างนั้นมันกลับเป็นที่สนุกสนานของอากิและมิกโกะมากกว่าที่ได้เห็นเธอลำบากใจ ถึงแม้ว่าพวกเธอจะมีหมวกอีกใบเก็บอยู่ก็ตาม
* เธอมักจะพกคันทาเล่ติดตัวเสมอและมักจะเล่นเพลง **Säkkijärven polkka** อยู่เสมอ
* มีการเปิดเผยว่าเพลงที่เธอเล่นเปรียบเสมือน “คลื่นกระตุ้น” ให้กับเพื่อนร่วมทีมของเธอ แต่ข้อมูลดังกล่าวไม่ได้มีการยืนยันแต่อย่างใด
* มีทฤษฎีหนึ่งที่กล่าวอ้างว่าตัวเธอเกี่ยวข้องกับตระกูลชิมาดะ(เป็นเพียงสิ่งที่พูดคุยกันในชุมชนออนไลน์) แต่ก็มีข้อสังเกตอยู่ดังนี้
	+ หน้าตาและสีผมมีความคล้ายคลึงกันเป็นอย่างมากทั้ง**ชิมาดะ อลิส**และ**ชิมาดะ จิโยะ**
	+ เป็นคนที่มีความสามารถทางเซนฉะโดสูงเหมือนกัน
	+ ใช้ชีวิตค่อนข้างสันโดษคล้ายกัน
	+ ในภาพวาดอย่างเป็นทางการของทีมงานได้เผยภาพที่มีพี่น้องนิชิซึมิกับชิมาดะ อลิสและในภาพก็มีมิกะอยู่ด้วย

* มิกะมักจะกล่าวอ้างอิงถึงสายลมอยู่บ่อยครั้ง ซึ่งต่างกับดาร์จีลิ่งที่เอามาจากบุคคลสำคัญ
	+ ใน **Phase Erika** เธอได้พูดเอาไว้ว่ามิโฮะนั้น “เป็นคนที่สายลมนำพามา” ซึ่งเหตุการณ์ดังกล่าวเกิดขึ้นเมื่อมิโฮะมาช่วยพี่สาวของตัวเธอไว้ได้ทัน พร้อมกับสายลมที่เปลี่ยนทิศทางไป ในการฝึกซ้อมระหว่าง**คุโรโมริมิเนะ**กับเคยโซคุ
	+ นอกจากนี้เรื่องอาหารที่มักจะหายไปบ่อยๆ เธอก็มักจะอ้างว่า “สายลมเอามันไปแล้ว” เสมอ
* เช่นเดียวกับเพื่อนรวมทีมของเธอ เธอเป็นตัวละครที่สร้างเลียนแบบมาจากการ์ตูนเรื่อง **The Moomins** โดยตัวเธอเป็น *สนัฟกิน(Snufkin)*
* วันเกิดของเธอ, 30 พฤศจิกายน ตรงกับเหตุการณ์สำคัญทางประวัติศาสตร์เมื่อปี 1939 ซึ่งก็คือ**สงครามฤดูหนาว (Winter war)** ระหว่างโซเวียตกับฟินแลนด์
* ในเกม **Dream Tank Match**, มีบทพูดจากทั้งอากิและมิกโกะว่ามิกะนั้นเป็นคนประเภทเดียวกับดาร์จีลิ่ง